b"\n_START_ARTICLE_\nHey Monday\n_START_SECTION_\nHistorie\n_START_PARAGRAPH_\nVokalist Cassadee Pope ble oppdaget av Richard Reines fra Drive-Thru Records som 17-\xc3\xa5ring f\xc3\xb8r hun hadde spilt inn noe musikk. Etter at hun hadde fullf\xc3\xb8rt high school, startet hun Hey Monday med Mike Gentile, Elliot James, Alex Lipshaw og Jersey Moriarty. Alex Wilhelm, fra A&R Website CrazedHits.com, oppdaget Hey Monday etter at bandet hadde blitt dannet av Pope._NEWLINE_Bandet begynte \xc3\xa5 turnere 22. september 2008 med The Cab, The Academy Is..., We the Kings, A Rocket to the Moon, This Providence og Carolina Liar, for \xc3\xa5 promotere debutalbumet deres, Hold On Tight, som ble gitt ut over hele verden 7. oktober 2008 av Decaydance Records og Columbia Records._NEWLINE_Hey Monday st\xc3\xb8ttet Fall Out Boy gjennom 2009 p\xc3\xa5 turn\xc3\xa9en deres, som gikk til Storbritannia, i mange land i Europa, samt Japan, Singapore, Filippinene, Malaysia, Australia og New Zealand. 30. april 2009 annonserte bandet sin f\xc3\xb8rste headliner-turn\xc3\xa9, kalt Let's Make a Mess Tour, sponset av Myspace Music. Cassadee Pope gjorde en opptreden i Fall Out Boys musikkvideo \xc2\xabAmerica's Suitehearts\xc2\xbb og en gjesteopptreden i Degrassi: The New Generation."